BADALONA CULTURA, S.L.  |  EXP. BC2026_CON23
ANNEXOS
ANNEX NÚM. 1 - DECLARACIÓ RESPONSABLE
Expedient: BC2026_CON23
El/la Sr./Sra. ________________________________________________, amb DNI/NIE ____________________, actuant en nom propi / en representació de ________________________________________________, amb NIF ____________________, DECLARA, sota la seva responsabilitat:
1. Que disposa de capacitat d’obrar suficient i, si actua en representació d’una persona jurídica, té poder suficient i vigent per formular l’oferta.
2. Que l’empresa té un objecte social o activitat compatible amb les prestacions objecte del contracte.
3. Que no està incursa en cap prohibició de contractar i es troba al corrent de les obligacions tributàries i amb la Seguretat Social.
4. Que compleix els requisits de solvència econòmica, financera i tècnica establerts al PCAP, o que els completarà mitjançant integració de solvència amb mitjans externs en els termes legalment admesos.
5. Que es compromet a adscriure els mitjans personals necessaris, a mantenir el percentatge mínim de titulació exigit i, si escau, els compromisos qualitatius addicionals inclosos en l’oferta.
6. Que disposa o disposarà abans de l’inici del servei dels certificats negatius exigibles per al personal amb contacte habitual amb persones menors d’edat.
7. Que coneix i accepta sense reserves el PCAP, el PPTP i la resta de documentació contractual.
8. Que compleix les obligacions legalment exigibles en matèria d’igualtat, reserva de llocs de treball per a persones amb discapacitat, normativa laboral, Seguretat Social i prevenció de riscos.
9. Que, en relació amb dades personals de terceres persones aportades al procediment, disposa de base jurídica suficient per comunicar-les.
10. Que autoritza la consulta de dades inscrites al ROLECE/RELI i d’aquelles altres que l’òrgan de contractació pugui comprovar directament, sens perjudici dels drets legalment procedents.
Inscripció al registre oficial de licitadors:  ☐ ROLECE   ☐ RELI   ☐ Sol·licitud presentada abans de la data final, amb justificant i declaració exigida per l’article 159.4.a) LCSP.
Integració de solvència amb mitjans externs:  ☐ NO   ☐ SÍ. Entitat: ________________________________________________.
Participació en UTE:  ☐ NO   ☐ SÍ. Empreses i percentatges: ________________________________________________.
Subcontractació prevista inicialment:  ☐ NO   ☐ SÍ. Prestacions / perfil: ________________________________________________.
A ________________________, ____ de ____________________ de 2026.    Signatura electrònica
ANNEX NÚM. 2 - MODEL D’OFERTA ECONÒMICA I CRITERIS AUTOMÀTICS
Expedient: BC2026_CON23
El/la Sr./Sra. ________________________________________________, amb DNI/NIE ____________________, en representació de ________________________________________________, NIF ____________________, formula la proposta següent:
A) Oferta econòmica
	Concepte
	Preu màxim (IVA exclòs)
	Preu ofert (IVA exclòs)
	IVA 21 %
	Preu ofert IVA inclòs

	Preu unitari per hora de servei
	55,81 €/h
	________ €/h
	________ €/h
	________ €/h



El preu unitari ofert serà únic i s’aplicarà a les hores de docència, coordinació pedagògica i tasques complementàries. No es pot superar 55,81 €/hora, IVA exclòs.
B) Criteris qualitatius automàtics
B.1. Percentatge de personal docent amb títol superior en art dramàtic o equivalent relacionat amb les arts escèniques:
Percentatge compromès: ________ %   (identifiqueu les persones i documentació acreditativa en l’annex de l’oferta).
B.2. Experiència addicional de l’equip docent adscrit:
Experiència mínima acreditada de totes les persones docents adscrites inicialment: ________ anys.
B.3. Qualificació de la persona coordinadora:
☐ Títol superior en art dramàtic o equivalent en arts escèniques.   ☐ Titulació universitària o superior relacionada amb pedagogia/arts escèniques.   ☐ Altres requisits mínims, sense puntuació addicional.
L’empresa declara que els compromisos anteriors són ferms, verificables i s’integraran en el contracte en cas d’adjudicació.
Termini de validesa de l’oferta: dos mesos. A ________________________, ____ de ____________________ de 2026.    Signatura electrònica
ANNEX NÚM. 3 - CRITERIS D’ADJUDICACIÓ
La puntuació màxima és de 100 punts. En tractar-se d’un servei de l’Annex IV LCSP, els criteris de qualitat representen 51 punt; els criteris sotmesos a judici de valor representen 25 punts i la resta de qualitat es valora automàticament.
	Bloc
	Puntuació

	1. Judici de valor
	25 punts

	2. Qualitat automàtica
	26 punts

	3. Oferta econòmica
	49 punts

	TOTAL
	100 punts



1. Criteris sotmesos a judici de valor - fins a 25 punts
La memòria tècnica tindrà una extensió màxima de 15 pàgines DIN A4, sense comptar annexos acreditatius, lletra Arial 11 o equivalent, interlineat 1,5 i marges mínims de 2,5 cm. Només serà objecte de valoració el contingut inclòs dins del límit. Els currículums, titulacions i documentació acreditativa de requisits mínims no es puntuaran en aquest bloc.
1.1. Organització i funcionament del servei - fins a 5 punts
La proposta descriurà: estructura organitzativa; coordinació entre persona coordinadora i personal docent; distribució de funcions; comunicació amb el responsable; seguiment dels tallers i activitats complementàries; protocols davant incidències, absències i modificacions; i adequació a les necessitats dels Tallers de Teatre de Badalona Cultura.
	Descripció
	Puntuació

	La proposta desenvolupa de forma completa tots els aspectes objecte de valoració. Dona resposta als 7 aspectes indicats, desenvolupant-los amb un nivell de detall molt elevat, amb mesures concretes, solucions específiques, coherents, viables i adaptades al servei. Aporta elements complementaris que milloren l’organització, coordinació i seguiment del contracte.
	5 punts

	La proposta desenvolupa adequadament tots els aspectes objecte de valoració. Dona resposta als 7 aspectes, desenvolupant de manera completa almenys 6 aspectes, mentre que la resta presenten un menor nivell de concreció o detall. Les mesures proposades són adequades, coherents i viables.
	4 punts

	La proposta dona resposta als aspectes principals objecte de valoració, però amb un desenvolupament parcial. Dona resposta als 7 aspectes, desenvolupant de manera completa almenys 5 aspectes, mentre que la resta es presenten amb menor concreció, justificació o adaptació al servei.
	3 punts

	La proposta aborda els aspectes essencials objecte de valoració, amb un desenvolupament bàsic. Dona resposta als 7 aspectes, però només desenvolupa completament 2 o 3 aspectes, amb una descripció general i poc detallada.
	2 punts

	La proposta és limitada i presenta un desenvolupament insuficient. Dona resposta formal als aspectes indicats, però desenvolupa completament 1 aspecte o cap, sense aportar mesures concretes suficients.
	1 punt

	No es presenta una proposta valorable o el contingut no guarda relació amb els aspectes objecte de valoració.
	0 punts



1.2. Pla de gestió i organització dels recursos humans - fins a 10 punts
Es valorarà: distribució funcional de l’equip docent; sistema de substitucions; mesures de continuïtat del professorat; coordinació interna; planificació d’horaris i recursos humans; transmissió d’informació entre coordinació i docents; i mesures dirigides a garantir estabilitat i qualitat. No es valoraran la titulació, experiència ni currículums que constitueixin requisits mínims o criteris automàtics.
	Descripció
	Punts

	Model organitzatiu molt complet, detallat, coherent i perfectament adaptat al servei.
	10

	Model adequat, ben estructurat i suficientment desenvolupat.
	8

	Model correcte que garanteix la prestació, amb mancances de desenvolupament.
	5

	Model poc desenvolupat o insuficientment justificat.
	2

	No es presenta o resulta insuficient per a la seva valoració.
	0



1.3. Metodologia pedagògica - fins a 10 punts
La proposta descriurà: metodologia docent; adequació a les franges d’edat i nivells; activitats i planificació; sistemes d’avaluació i seguiment; recursos pedagògics; estratègies de participació, creativitat, expressió corporal i treball en equip; elements innovadors; i viabilitat durant tota l’execució.
	Descripció
	Punts

	Metodologia excel·lent, completa, coherent, innovadora i plenament adaptada als objectius.
	10

	Metodologia molt bona, ben estructurada i adequada.
	8

	Metodologia correcta i suficient per garantir la qualitat.
	6

	Metodologia bàsica amb desenvolupament limitat.
	4

	Metodologia insuficient o excessivament genèrica.
	2

	No es presenta o no guarda relació amb l’objecte.
	0



2. Criteris qualitatius automàtics - fins a 26 punts
2.1. Percentatge de personal docent amb titulació superior específica - fins a 12 punts
El 50 % constitueix el requisit mínim de solvència tècnica relatiu a la qualificació del personal docent. Les ofertes que no assoleixin aquest percentatge no compleixen el requisit mínim exigible. Entre les ofertes que el compleixin, es valorarà el percentatge de persones docents efectivament adscrites a la docència dels grups que disposin de títol superior en art dramàtic o titulació equivalent relacionada amb les arts escèniques, d’acord amb els trams següents:
	Percentatge acreditat
	Puntuació

	100 %
	12 punts

	90 % - 99 %
	10 punts

	80 % - 89 %
	9 punts

	70 % - 79 %
	8 punts

	60 % - 69 %
	6 punts

	50 % - 59 %
	2 punts

	Menys del 50 %
	No admissible



Acreditació: títols oficials o documents d’equivalència i compromís nominatiu d’adscripció. Només computaran les persones amb assignació efectiva prevista al servei. El percentatge ofert haurà de mantenir-se durant tota la vigència; les substitucions hauran de preservar-lo.
2.2. Experiència addicional homogènia de l’equip docent - fins a 10 punts
Es valorarà l’experiència acreditada en docència de teatre, arts escèniques o formació artística anàloga de totes les persones docents adscrites inicialment. La puntuació es determinarà atenent l’experiència de la persona amb menor antiguitat professional dins de l’equip, per garantir un nivell qualitatiu homogeni:
	Experiència professional acreditada de totes les persones docents adscrites inicialment
	Puntuació

	6 anys o més d’experiència de la persona amb menor experiència de l’equip
	10 punts

	4 anys o més i menys de 6 anys
	8 punts

	3 anys o més i menys de 4 anys
	7 punts

	2 anys o més i menys de 3 anys
	3 punts

	1 any o més i menys de 2 anys
	2 punts

	Menys d’1 any
	0 punts



Acreditació: certificats d’empresa o de bona execució, vida laboral quan sigui pertinent, contractes, certificats de centres o entitats, o altra documentació verificable que identifiqui les funcions i períodes. No serà suficient una declaració genèrica sense suport documental. Les persones substitutes hauran de mantenir, mentre executin la prestació, el nivell que hagi resultat determinant de la puntuació.
2.3. Qualificació addicional de la persona coordinadora - fins a 4 punts
	Qualificació acreditada
	Punts

	Títol superior en art dramàtic o equivalent específic en arts escèniques
	4

	Titulació universitària o superior relacionada amb pedagogia, educació artística o arts escèniques, diferent de l’anterior
	2

	Compliment dels requisits mínims per experiència o altra qualificació adequada
	0



Només puntuarà una de les opcions. La persona coordinadora identificada haurà de mantenir-se adscrita; qualsevol substitució haurà de preservar la qualificació que hagi estat objecte de puntuació.
3. Oferta econòmica - fins a 49 punts
La puntuació es calcularà sobre el preu unitari/hora únic, IVA exclòs, d’acord amb la fórmula:
P = (Om / Ov) × 49
•  P = puntuació de l’oferta valorada.
•  Om = preu unitari/hora més baix entre les ofertes admeses.
•  Ov = preu unitari/hora de l’oferta objecte de valoració.
•  49 = puntuació màxima del criteri.
No s’admetran preus superiors a 55,81 €/hora, IVA exclòs. L’oferta que no indiqui el preu unitari requerit o sigui materialment incompleta no serà objecte d’integració d’ofici amb el preu màxim.
4. Paràmetres objectius de presumpció d’anormalitat
A) Si concorre una sola empresa, es considerarà presumptament anormal quan concorrin simultàniament: (i) un preu unitari més d’un 30 % inferior al preu unitari màxim de licitació; i (ii) una puntuació igual o superior a 18 punts en els criteris qualitatius automàtics. Aquest llindar no constitueix una puntuació mínima de qualitat ni una causa d’exclusió: opera únicament com un dels dos paràmetres concurrents per apreciar la presumpció d’anormalitat quan s’hagi presentat una sola oferta.
B) Si concorren dues empreses, es considerarà presumptament anormal l’oferta la puntuació total obtinguda en els criteris automàtics (qualitat automàtica i preu) de la qual sigui superior en més d’un 20 % a la puntuació automàtica total més baixa.
C) Si concorren tres o més empreses, es considerarà presumptament anormal l’oferta la puntuació automàtica total de la qual sigui superior a la suma de la mitjana aritmètica de les puntuacions automàtiques totals i la desviació mitjana d’aquestes puntuacions. La desviació mitjana és la mitjana dels valors absoluts de la diferència entre cada puntuació i la mitjana.
La presumpció no comporta exclusió automàtica. La justificació haurà d’acreditar la viabilitat del preu, costos laborals, cobertura de la subrogació, organització del personal, qualitat compromesa i compliment de les obligacions socials, laborals, mediambientals i de subcontractació.
5. Desempat
En cas d’empat s’aplicaran els criteris de l’article 147.2 LCSP en l’ordre recollit a la clàusula 10.5.
ANNEX NÚM. 4 - COMPROMÍS D’ADSCRIPCIÓ DE MITJANS I PROTECCIÓ DE MENORS
L’empresa ________________________________________________, NIF ____________________, es compromet, si resulta adjudicatària de l’expedient BC2026_CON23, a adscriure durant tota la vigència el personal necessari per cobrir la totalitat dels grups, reforços, coordinació i substitucions exigits, i a mantenir els compromisos de qualitat valorats a l’oferta.
Persona coordinadora _______________________________________________________
Relació inicial de personal docent _______________________________________________________
Personal o sistema de cobertura de substitucions _______________________________________________________
L’empresa es compromet a aportar, abans de l’inici de la prestació i durant tota la vigència, els certificats negatius del Registre Central de Delinqüents Sexuals i de Tràfic d’Éssers Humans de totes les persones que mantinguin contacte habitual amb menors, i a no adscriure al servei cap persona que no compleixi aquest requisit.
A ________________________, ____ de ____________________ de 2026.    Signatura electrònica
ANNEX NÚM. 5.A - MODEL D’AVAL BANCARI
L’entitat ________________________________________________, amb NIF ____________________, amb domicili a ________________________________________________, i en el seu nom ________________________________________________, amb poders suficients, AVALA de manera solidària, irrevocable i a primer requeriment a ________________________________________________, NIF ____________________, davant Badalona Cultura, S.L., fins a l’import de __________________ € (______________________________________________ euros), per respondre de les obligacions derivades del contracte BC2026_CON23.
L’entitat avaladora renuncia expressament als beneficis d’excussió, ordre i divisió i es compromet a fer efectiu l’import requerit per Badalona Cultura, S.L. dins dels límits de l’aval, sense poder oposar excepcions derivades de la relació amb la persona avalada. L’aval romandrà vigent fins que Badalona Cultura, S.L. n’autoritzi expressament la cancel·lació.
A ________________________, ____ de ____________________ de 2026.    Signatura electrònica i segell de l’entitat avaladora
ANNEX NÚM. 5.B - MODEL DE CERTIFICAT D’ASSEGURANÇA DE CAUCIÓ
L’entitat asseguradora ________________________________________________, NIF ____________________, autoritzada per operar en el ram de caució, CERTIFICA que ha subscrit amb ________________________________________________, NIF ____________________, com a prenedor, una assegurança de caució a favor de Badalona Cultura, S.L., com a assegurada, per import de __________________ €, per garantir les obligacions derivades del contracte BC2026_CON23.
La manca de pagament de la prima no donarà dret a l’asseguradora a resoldre el contracte, extingir o suspendre la cobertura ni alliberar-se de la seva obligació davant Badalona Cultura, S.L. L’asseguradora no podrà oposar a l’assegurada les excepcions que li poguessin correspondre davant el prenedor. La cobertura es mantindrà vigent fins que Badalona Cultura, S.L. n’autoritzi expressament la cancel·lació.
A ________________________, ____ de ____________________ de 2026.    Signatura electrònica i segell de l’entitat asseguradora
ANNEX NÚM. 6 - DESGLOSSAMENT DEL PRESSUPOST BASE DE LICITACIÓ
El pressupost s’ha calculat sobre una previsió màxima inicial de 567 hores anuals. El preu unitari màxim és comú a totes les prestacions: 55,81 €/hora, IVA exclòs.
	Prestació
	Hores màximes
	Preu unitari màxim
	Import IVA exclòs

	Docència
	504
	55,81 €
	28.128,24 €

	Coordinació pedagògica
	18
	55,81 €
	1.004,58 €

	Tasques complementàries
	45
	55,81 €
	2.511,45 €

	TOTAL
	567
	
	31.644,27 €



Formació del preu unitari
	Component per hora
	Import

	Salari brut de referència
	30,00 €

	Despeses de personal / Seguretat Social (38 %)
	11,40 €

	Despeses de funcionament (12 %)
	3,60 €

	Costos directes
	45,00 €

	Costos indirectes (17 % sobre costos directes)
	7,65 €

	Benefici industrial estimat (6 %)
	3,16 €

	PREU UNITARI MÀXIM
	55,81 €



La referència econòmica utilitzada per estimar costos salarials és el VIII Conveni Col·lectiu d’Ensenyament i Formació no Reglada, únicament als efectes de la formació del pressupost. Aquesta referència no determina el conveni col·lectiu aplicable al personal de l’adjudicatària ni al personal susceptible de subrogació.
ANNEX NÚM. 7 - INFORMACIÓ SOBRE EL PERSONAL SUSCEPTIBLE DE SUBROGACIÓ
La informació d’aquest annex es facilita als efectes de l’article 130 LCSP a partir de les dades comunicades per l’actual prestador del servei. L’existència i l’abast de l’obligació de subrogació deriven de la normativa laboral i del conveni col·lectiu aplicable i no del present Plec per si mateix.
Actual prestador: Trànsit Projectes, S.L. Conveni comunicat: Conveni Col·lectiu del Sector del Lleure Educatiu i Sociocultural de Catalunya. Categoria comunicada: tallerista. Contractes: fixos discontinus. Període retributiu informat: octubre-juny (9 mesos).
	Codi
	Cat.
	H/setm.
	Contracte
	Codi
	Antig.
	Salari brut
	SS empresa
	Cost total

	COPOM
	Tallerista
	4,92
	Fix discontinu
	300
	03/10/2022
	5.837,40 €
	1.876,72 €
	7.714,12 €

	SACAJ
	Tallerista
	4,42
	Fix discontinu
	300
	07/10/2025
	5.263,47 €
	1.692,21 €
	6.955,68 €

	ASROP
	Tallerista
	2,24
	Fix discontinu
	300
	13/04/2026
	2.733,84 €
	878,93 €
	3.612,77 €

	BAROG
	Tallerista
	1,65
	Fix discontinu
	300
	10/11/2025
	2.102,85 €
	676,07 €
	2.778,92 €

	TOTAL
	
	
	
	
	
	15.937,56 €
	5.123,93 €
	21.061,49 €



	Segons la informació complementària facilitada per l’actual prestador, els salaris bruts corresponen al període efectiu de prestació del servei, d’octubre a juny. El personal disposa d’un complement de millora voluntària per assolir un brut mensual equivalent al valor de 30,00 € bruts/hora establert a la licitació anterior. La distribució d’hores respon a una mitjana mensual orientada a mantenir el mateix salari brut mensual, respectant la distribució inicial del personal subrogat.



Les empreses licitadores hauran de tenir en compte aquesta informació en l’elaboració de les seves ofertes i podran formular les consultes que considerin necessàries durant el termini de licitació, sense perjudici de la responsabilitat de l’actual contractista sobre l’exactitud i actualització de les dades que legalment li correspon facilitar.
ANNEX NÚM. 8 - ENCÀRREC DE TRACTAMENT DE DADES PERSONALS
1. Objecte, durada i finalitat
L’empresa adjudicatària tractarà dades personals per compte de Badalona Cultura, S.L. exclusivament per executar el servei docent dels Tallers de Teatre i Arts Escèniques, durant la vigència del contracte i el temps estrictament necessari per a la devolució o supressió ordenada de la informació.
2. Categories de persones i dades
Persones afectades: alumnat adult i menor d’edat i, quan sigui necessari, mares, pares, tutors o representants legals. Dades previsibles: dades identificatives i de contacte, edat o data de naixement quan sigui necessària per a l’adscripció al grup, assistència, informació de seguiment i evolució pedagògica i incidències estrictament necessàries per al desenvolupament de l’activitat. No s’autoritza el tractament de dades alienes a la finalitat contractual.
3. Operacions autoritzades
Consulta i accés, registre d’assistència, actualització necessària, anotació de seguiment pedagògic, comunicació d’incidències a Badalona Cultura, S.L., conservació temporal durant l’execució i retorn o supressió al final. Qualsevol altra operació requerirà instrucció documentada del responsable.
4. Obligacions de l’encarregada
•  Tractar les dades únicament seguint instruccions documentades de Badalona Cultura, S.L. i comunicar immediatament si considera que una instrucció infringeix la normativa.
•  Garantir que les persones autoritzades s’han compromès a respectar la confidencialitat i han rebut formació adequada.
•  Aplicar mesures tècniques i organitzatives apropiades al risc, inclosos control d’accés, custòdia de llistats, dispositius protegits, minimització i gestió segura de comunicacions.
•  No comunicar dades a tercers ni utilitzar-les per a finalitats pròpies.
•  Assistir Badalona Cultura, S.L. en l’atenció dels drets de les persones interessades i en el compliment de les obligacions de seguretat, avaluació de riscos i, si escau, avaluacions d’impacte.
•  Notificar sense dilació indeguda qualsevol violació de seguretat de les dades de què tingui coneixement, amb la informació disponible necessària per a la seva gestió.
•  Posar a disposició de Badalona Cultura, S.L. la informació necessària per demostrar el compliment i permetre les verificacions contractualment procedents.
•  En finalitzar, retornar o suprimir les dades i còpies, segons instruccions, llevat d’obligació legal de conservació.
5. Subencarregats
No es podrà subcontractar cap operació de tractament que impliqui accés a dades personals sense autorització prèvia específica o general per escrit de Badalona Cultura, S.L. El subencarregat quedarà sotmès a les mateixes obligacions de protecció de dades mitjançant contracte o acte jurídic equivalent. L’adjudicatària continuarà plenament responsable davant Badalona Cultura, S.L.
6. Dades de contacte
Responsable del tractament: Badalona Cultura, S.L., C. Sant Miquel, 54, 08911 Badalona.
Delegat/da de protecció de dades o contacte habilitat _______________________________________________________
Persona de contacte de l’encarregada _______________________________________________________
Aquest annex s’integra en el contracte i es formalitzarà amb les dades identificatives de l’adjudicatària abans de l’inici del tractament.
ANNEX NÚM. 9 - COMPROMÍS D’INTEGRACIÓ DE SOLVÈNCIA AMB MITJANS EXTERNS
Només s’ha d’utilitzar si l’empresa licitadora recorre a capacitats d’una altra entitat d’acord amb l’article 75 LCSP.
L’empresa licitadora ________________________________________________, NIF ____________________, i l’entitat que posa a disposició els seus mitjans ________________________________________________, NIF ____________________, manifesten que aquesta última es compromet de manera irrevocable, durant tota l’execució, a posar a disposició de la primera els recursos següents necessaris per acreditar i executar la solvència invocada:
____________________________________________________________________________________________________
____________________________________________________________________________________________________
Ambdues parts declaren conèixer les responsabilitats legalment derivades d’aquest compromís i acreditaran, quan siguin requerides, la disponibilitat efectiva dels mitjans.
A ________________________, ____ de ____________________ de 2026.   

